དེ་ནས་རིམ་པ་བཞིན་རྒྱལ་བའི་བཀའ་འགྱུར་རིན་པོ་ཆེ་ལྷ་ས་ཞོལ་དཔར་མ་པོད་བརྒྱ་ཐམ་པ་དང༌།རྒྱལ་བའི་བཀའི་དགོངས་འགྲེལ་བསྟན་འགྱུར་རིན་པོ་ཆེ་སྡེ་དགེའི་དཔར་མ་པོད་ཉིས་བརྒྱ་བཅུ་གསུམ་ཅན་དང༌།རྗེ་ཡབ་སྲས་གསུམ་གྱི་གསུང་འབུམ་བཀྲ་ཤིས་ལྷུན་པོའི་དཔར་མ་པོད་སོ་བདུན་ཅན་དང༌།དེ་མཚུངས་སུ་ཕྱག་དཔེ་ཆེ་གྲས་རྣམ་གྲངས་སོ་ལྔ་ཙམ་ཤོག་བུ་སེར་པོའི་ཐོག་སྣག་ཚ་ནག་པོ་ཡིན་པ་མིག་ལ་མི་གནོད་པའི་ཁྱད་ཆོས་ལྡན་པར་དཔར་བསྐྲུན་ཞུ་ཐུབ་པ་བྱུང་ཡོད།གཞན་ཡང་དཔེ་རིང་དང་དཔེ་ཐུང་སོགས་རྣམ་གྲངས་བརྒྱ་དང་སོ་བདུན་ལྷག་ཡོད།